Document ID: /roh_data/filtered/fineweb-2-filterrobots_roh.jsonl.gz/11869

Las partidas da la liga naziunala da l'SC Berna ston vegnir spustadas. La raschun per quai è tenor il manader da l'SC Berna, Marc Lüthi, che la squadra bernaisa ha stuì ir en quarantina. Uschia è stritgads per il mument il gieu da la dumengia cunter Bienna, e quel il mardi cunter ils Tigers.
En tut è ussa passa la mesadad da las squadras en la National League betg en il stan da dar ils gieus, e tuttas pervia dad memia blers cas da corona. Sper il SC Bern è quai il HCD, Zug, Lugano, Lausanne, Ajoie e Rapperswil-Jona. Anc gievgia passada avevan ils clubs da la National League decidì da cuntinuar il campiunadi da hockey.
Il december aveva il HCD era stuì stritgar la Cuppa Spengler pervia da memia blers cas da corona en la squadra.